标题：835年
中国纪年
835年，唐文宗元圣昭献孝皇帝太和九年
历史大事
神策军疏浚曲江及昆明池
太和九年（八三五）正月，郑注奏称关中有灾，须兴役作以消灾。二月十二日，发左、右神策一千五百人疏浚曲江及昆明池。诏诸司如欲置亭馆于曲江，宜拨给闲地。
贾餗拜相
京兆尹贾餗与李德裕不合，而与李宗闵、郑注为至交。太和九年（八三五）三月三日，文宗赐百官宴于曲江池。据制，京兆尹当于门外下马，向御史行礼。餗恃其贵势，乘马直入门而来，殿中侍御史杨俭、苏特与其争论，餗怒骂二人，因违制而罚俸禄。餗以为耻，求出任外官，诏以贾餗为浙西（今江苏镇江）观察使。尚未成行，廿三日，诏以餗为中书侍郎、同平章事。
李德裕贬袁州长史
太和三年（八二九），漳王养母杜仲阳因宋申锡谋反案放归金陵，诏浙西（今江苏镇江）观察使李德裕安置供给。时德裕奉诏入朝，已离镇，使留后李蟾办理此事。九年三月，左丞王墦、户部侍郎李汉诬告德裕厚贿仲阳，阴结漳王，图谋不轨。四月，文宗召宰相王涯、李固言、路随以及王墦、李汉、郑注等，面问其事。墦、汉报言属实；路随认为德裕不至如此，诚如二人所言，则己亦当有罪。于是，罢随为镇海节度使。授德裕太子宾客，分司东都。四月廿五日，诏以德裕于文宗患病时，王涯呼其问候起居，德裕竟不至；又在任西川节度使时征百姓欠款三十万缗，致百姓愁困。于是贬德裕袁州（今江西宜春）长史。
李训与同党谋诛宦官
太和九年（八三五）十一月，李训与同党舒元舆、郭行余、王墦、罗立言、韩约密谋诛除宦官。五日，诏命大理卿郭行余为邠宁（今陕西彬县）节度使。十六日，以户部尚书、判度支王墦为河东（今山西太原南）节度使。十七日，以京兆尹李石为户部侍郎、判度支；以京兆少尹罗立言权知府事。十八日，以太府卿韩约为左金吾大将军，使其各居于要职。郑注始与李训约定，使注为凤翔节度使，选壮士数百，以为亲兵，待本月廿七日，王守澄出葬浐水旁时，注奏请率亲兵参加葬礼，并奏请令宦官神策中尉以下皆集于浐水送葬，届时令亲兵围而诛之。李训与其党密谋，以为如此成功，则注为首功；不如使郭行余、王墦以赴镇为名，召募壮士作为亲兵，并用金吾、京兆府吏卒，先于京城诛除宦官，事成之后再除去郑注，遂制定借观甘露而就宫中诛杀宦官方案。
李训发动甘露事变
太和九年（八三五）十一月，李训与其同党策划甘露事变，以诛除宦官。廿一日，文宗御临紫宸殿，百官班列已定，左金吾大将军韩约不报平定，奏称左金吾厅事后石榴树夜有甘露，实为祥瑞，昨夜已遣人隔门上奏云云，宰相与百官皆称贺。李训、舒元舆劝文宗亲往观看，以承天赐。文宗许之。于是，百官皆列班于含元殿。文宗命宰相及中书、门下两省官先往察看。李训奏称已与众官察验，似非真甘露，未可急于宣布天下。文宗不信，又遣左右神策中尉仇士良、鱼弘志率众宦官前往验证。宦官既去，李训急召新任邠宁节度使郭行余、河东节度使王墦接旨诛杀宦官。墦胆怯不敢入内，独行余拜倒受旨。时两镇士卒皆执兵器在丹风门外，训遣人召入，唯河东兵入内，邠宁兵竟未至。仇士良等至左金吾仗下察验甘露，韩约变色流汗，士良疑惑。时风吹幕起，士良发现手执兵器士卒，又听见兵器碰撞声音，大惊出走。守门人急于关门，士良怒叱，未及关上。士良欲向文宗告变，李训急呼金吾兵上殿护卫，每人赏钱一百缗。宦官见事态紧急，慌忙扶文宗上软轿，裂断殿后门窗格子而出，快步飞奔北门。李训拉文宗软轿不放，称奏事未毕，不可回宫。时金吾兵已登含元殿，京兆少尹罗立言率逻卒三百余人自东而来，御史中丞李孝本率御史台部从二百余人自西而来，登殿纵击宦官，死伤十余人。而文宗软轿已入宣政门，训仍不放手，呼叫益急，被宦官郗志荣打倒在地。宦官遂关宣政门，连呼万岁。百官警愕散走。训知事败，穿从吏绿衫乘马而逃。宰相王涯、贾餗、舒元舆还归中书省，等待文宗开延英殿召集议政。中书、门下两省官皆不知发生何事，问王涯等三人，涯等称不知，请诸公自便。士良等知文宗参预事变，怨愤不止，出言不逊，文宗惭惧不言。
宦官仇士良杀李训，兼杀朝官
太和九年（八三五）十一月廿一日，李训发动甘露事变，谋诛宦官而败。左神策中尉仇士良将文宗劫夺至宣政殿，遂命关闭宫内诸门，由左右军副使刘泰伦、魏仲卿各率神策兵五百人诛除李训及其同党。神策兵逢人即杀，中书、门下两省官及金吾吏卒六百余人，南衙诸司吏卒及百姓贩卖送货者千余人未及逃走，皆被杀，流血遍地。诸司印及图籍、帷幕、器皿亦皆捣碎焚掠。仇士良又遣左、右神策各千余骑兵出城，追捕逃亡者，遣兵大索京城。宰相舒元舆、王涯、河东节度使王墦、京兆少尹罗立言皆被捕。王涯时年七十岁，被桎梏掠拉，信口承认与李训谋反，欲立郑注为帝。神策兵乘乱以搜捕为名，掠夺前岭南节度使胡证、左常侍罗让、詹事浑秽、翰林学士黎埴等家。京城恶少年亦乘乱杀人报仇，剽掠百货、互相攻劫，尘埃蔽天。廿二日，京城坊市剽掠仍未停，仇士良命左、右神策将杨镇、靳遂良等各率五百人分屯大街要道，击鼓以警，斩十余人，然后方定。宰相贾餗换衣潜藏民间，自知难逃，乘驴至兴安门，被押送右神策军。李孝本乘骑逃往凤翔，至咸阳西，被追兵擒获。李训逃奔终南山，依好友僧宗密，宗密欲剃其发而匿之，其徒以为不可。训出山，将往凤翔，被周至镇遏使宋楚所擒，斩其首送京城。廿四日，王涯、王墦、罗立言、郭行余、贾餗、舒元舆皆被斩，亲戚不管亲疏皆死，孩童无遗，妻女不死者没为官奴婢。
郑覃、李石为相
太和九年（八三五）十一月廿一日，李训策动甘露之变，谋诛宦官失败，其党羽尽被宦官捕捉。廿二日，百官入朝，至日出时，始开福建门，禁兵露刃夹道。至宣政门，尚未开。时百官无宰相、御史领班，班列混乱。文宗御临紫宸殿，问宰相何故不来。左神策中尉仇士良答称，王涯等因谋反押于狱中。文宗召左仆射令孤楚、右仆射郑覃入殿，命二人留宿中书门下，参决机务。时令孤楚起草制令宣告中外，制令叙述王涯、贾餗谋反之事含糊其辞，仇士良不悦，由是令孤楚不得为相。廿三日，诏以郑覃同平章事。廿四日，以户部侍郎李石同平章事，仍判度支。以令孤楚为盐铁转运使，左散骑常侍张仲方代理京兆尹。数日之间，杀生除授，皆决于神策两中尉。
宦官杀郑注
太和九年（八三五）十一月廿一日，注率亲兵五百人由凤翔出发，至扶风（今陕西），闻李训己先行动败北消息，遂返风翔。左神策中尉仇士良等派人携带密诏授凤翔监军张仲清，令其擒拿郑注。仲清惶惑无措。押牙李叔和献诛注良策，仲清信从，遂伏兵以待注至。注恃其亲兵，长驱直入凤翔城内。叔和引其亲兵宴于外室，独注与数人人监军府内喝茶。叔和抽刀斩注，遂闭外门，尽诛其亲兵。出密诏宣示将士，杀注全家，并杀注副使钱可复、节度判官卢简能、观察判官萧杰、掌书记卢弘茂等千余人。
令狐楚奏罢榷茶
太和九年（八三五）十二月一日，诸道盐铁转运榷茶使令狐楚以榷茶不便于民，奏请罢停。文宗准奏。
敕禁诸道私置历日版
太和九年（八三五）十二月六日，敕诸道不得私置历日版，此为民间雕刻历书最早之记载。英国伦敦藏有乾符四年（八七七）刻本历书，为现存最早之刻本历书。
田全操等惊扰京城
太和九年（八三五），李训、郑注谋诛宦官，因遣宦官田全操、刘行深等六人分赴盐州（今陕西定边）、灵武（今宁夏灵武西南）等六道巡边，命翰林学士顾师邕起草诏书，使六道节度使杀此六人。及甘露事变兵败，六道虽接诏书，皆未执行。十二月，召六道巡边使回京。田全操等怒训、注之谋，途中扬言入城后尽杀朝官和士大夫。十二日，全操等乘驿马长驱直入金光门，京城谣传有敌寇入侵，百姓惊扰奔逃，烟尘四起；中书、门下及诸司官员闻讯，亦皆奔散。坊市恶少年持弓握刀，欲行剽掠。时宰相李石镇定自若，仍坐中书办公；左金吾大将军陈君赏率兵立于望仙门下，遂止惊扰。至晚京城方定。
薛元赏杖杀神策大将
太和九年（八三五）十二月，甘露事变后，禁军暴横。京兆尹张仲方惧怕宦官权势，坐视不问。十六日，宰相郑覃、李石以其不胜任，奏罢其官，以司农卿薛元赏代任。元赏赴任后，闻知某神策大将不顾礼节，与李石争辩喧哗，即命左右擒拿。神策大将部下向左神策中尉仇士良告状，士良命召元赏。元赏杖杀神策大将，遂白衣面见士良请罪。士良知大将已死，无可奈何，命置酒与元赏欢饮而罢。
宦官专制朝政
太和九年（八三五）十一月廿六日，诏甘露事变讨乱有功将士，皆据功赏赐官爵财物，左神策中尉仇士良等各进爵迁官。自此朝廷大事皆决于宦官，宰相惟奉行文书而己。宦官气焰益盛，胁迫皇上，蔑视宰相，凌侮朝官如草芥。每于延英殿议政，士良等动辄以李训、郑注为言，指责宰相。郑覃、李石则以李训、郑注皆由宦官王守澄荐引相讥，宦官无言以答，气势稍息。时中书门下惟有空垣破屋，百物皆缺。
李逢吉卒
李逢吉，字虚舟，陇西人。登明经、进士第，范希潮表奏振武（今内蒙和林格尔北）掌书记。累迁太子侍读、中书舍人。元和十一年（八一六）四月拜相，时宪宗发兵讨伐吴元济，逢吉忌裴度功，奏言罢兵，黜为东川（今四川三台）节度使。长庆二年（八二二）三月，入朝为兵部尚书，遣人离间宰相元稹、裴度，二人罢相，逢吉遂再相。二年七月，宣武（今河南开封）牙将李介逐帅自立，逢吉主持用兵平定。又离间李绅与韩愈关系，二人以台参事争论，遂皆罢官。逢吉密与神策右军中尉王守澄相结，招权结党，张又新、李续之等十六人，号“八关十六子”。敬宗即位，阻裴度入朝，及武昭案发，阴谋败露，其党羽多被流贬，逢吉出为山南东（今湖北襄樊）节度使。太和二年（八二八），改宣武节度使。五年八月，移为东都留守。八年三月，入朝为左仆射，旋以司徒致仕。九年正月卒，年七十八岁。
段文昌卒
段文昌，字墨卿，齐州临淄人，后迁荆州，唐初名将段志玄曾孙。始投西川节度使韦皋，奏授校书郎。累迁集贤校理、监察御史、左补阙。元和十一年（八一六），以祠部员外郎充翰林学士。穆宗即位，拜中书舍人、中书侍郎、同平章事，与萧俛二人主张销兵，处置失当，致河朔藩镇再叛。长庆元年（八二一），拜章请退，出为西川节度使。二年，遣使喻退南诏入犯。历淮南、荆南节度使。太和六年，复出镇西川。九年（八三五）卒，年六十三岁。
沈传师卒
沈传师，字子言，苏州吴县人。贞元（七八五—八0四）末，举进士。再制举，授校书郎。以户县（今陕西）尉直史馆。转左拾遗、左补阙兼史馆修撰。迁翰林学士、中书舍人，仍兼史职。参予修撰《宪宗实录》。长庆三年（八二三），出任湖南观察使，奉诏在任续修实录。宝历二年（八二六），入拜尚书右丞。历江西（今江西南昌）、宣歙（今安徽宣城）观察使。官终吏部侍郎。太和九年（八三五）四月卒，年五十九岁。
仇士良擢为左神策中尉
文宗继位，右神策中尉王守澄与右领军将军仇士良皆有拥立之功。时王守澄专制朝政，压制士良，二人不合。李训、郑注建言文宗擢任士良，以分守澄之权。太和九年（八三五）五月廿一日，以仇士良为左神策中尉。
温造卒
温造，字简舆，河内（今河南沁阳）人。初为武宁（今江苏徐州）节度参谋。长庆元年（八二一），迁殿中侍御史，拜起居舍人，奉诏出使河朔称旨。因在史馆饮酒，出为朗州（今湖南常德）刺史，在任开后乡渠九十七里，灌田二千顷，称右史渠。累迁御史中丞、尚书右丞。太和四年，出任山南西（今陕西汉中）节度使，以计诛乱兵千余人。五年四月入朝，为兵部侍郎，七月，迁东都留守，改河阳节度使，疏浚辖内古秦渠枋口堰，灌溉四县民田五千余顷。七年入朝为御史大夫。九年转礼部尚书卒，年七十岁。
文宗与李训、郑注谋诛宦官
自太和五年（八三一）宰相宋申锡被贬谪后，宦官日益骄横。文宗表面虽然优待，内心实难忍耐。九年五月李训、郑注得宠，皆揣知文宗心意。训入禁中讲经时，屡言宦官为害。文宗以训有才辨，可与共谋大事，且以训、注皆由王守澄推荐。宦官不会疑心，遂密将心事告知。训、注遂以诛除宦官为己任，且为文宗策划治理天下良策，以为当先除宦官，肃清朝政；然后出兵河、湟（今甘肃中部、东部），收复失地；最后平定河朔叛镇，完成中兴大业。文宗听信二人所言，宠遇日隆。时宦官左神策中尉韦元素、枢密使杨承和、王践言专权，与右神策中尉王守澄不合，相互争权。六月，李训、郑注奏贬承和为西川监军、元素为淮南监军、践言为河东监军。八月，以杨承和曾庇护宋申锡，韦元素、王践言曾与李宗闵、李德裕内外勾结，受其贿略，杨、韦、王三人皆予赐死。
李宗闵贬处州长史
太和九年（八三五）五月，京城谣传郑注为文宗炼制金丹，须用小儿心肝，百姓惊扰，文宗闻而恶之。郑注素厌京兆尹杨虞卿，因与李训共进谗言，称此谣出自虞卿家人，文宗大怒。六月，诏捕虞卿下御史台狱。时注求任中书、门下两省官，宰相李宗闵不许，注遂进谗言于文宗。杨虞卿下狱，李宗闵上奏救援，文宗怒。廿八日，贬宗闵明州（今浙江宁波）刺史。郑注又揭发宗闵为吏部侍郎时，通过驸马都尉沈仪交结女学士宋若宪与知枢密杨承和得拜为相之事。七月九日，再贬宗闵处州（今浙江丽水）长史。
李训奏禁置寺院及私度僧尼
太和九年（八三五）七月，李训上奏，称僧尼猥多，耗蠹公私。十四日，诏各地考核僧尼，其诵经不合格者，皆勒还俗；禁置寺院及私度僧尼。
宋若宪赐死
太和九年（八三五）七月，郑注奏宰相李宗闵为吏部侍郎时，因驸马都尉沈仪结交女学士宋若宪等，以致拜相。八月三日，诏宋若宪赐死。宋若宪（女），贝州清阳（今河北清河）人。幼聪惠好学，习经艺诗赋。贞元四年（788），姊妹五人俱召入宫，德宗试以诗赋经义，深加叹赏，常与朝臣唱和应制。宝历元年（八二五），姊若昭卒，敬宗令若宪代理其职，掌宫中记注簿籍。若宪善文，参予奏对朝政，颇为文宗所重。及其赐死，弟侄女婿株连者十三人，皆流放岭表（今广东、广西地区）。甘露事变后，郑注被诛，文宗方悟若宪冤死，深惜其才。
郑注为翰林侍讲学士
太和九年（八三五）八月四日，以太仆卿郑注为工部尚书、翰林侍讲学士。文宗以师友待注，注初得宠，文宗曾问翰林学士李珏是否知注，珏答称不仅知其名，且深知其为人奸邪。李珏以为，文宗宠遇郑注，无益圣德。五日，珏贬为江州刺史。郑注入翰林诏书系由中书舍人高元裕起草，诏书言郑注以医术得官。注深恨元裕，奏称元裕曾出城送李宗闵。廿九日，元裕贬为阆州刺史。
诏李德裕、李宗闵亲党贬黜之外余皆不问
太和九年（八三五），翰林侍讲学士李训、郑注为文宗宠遇，专制朝政，其所厌恶朝官，皆指斥为“二李之党”，逐日贬黜，殆无虚日。致使朝班几空，人情汹惧。训、注恐不利于己，九月一日劝文宗下诏：凡李德裕、李宗闵亲旧及门生故吏，除今日以前贬黜之外，余皆不问。至此人情稍安。
王涯奏增茶税
太和九年（八三五）九月，盐铁使王涯奏改江淮、岭南茶法，增加茶税。诏以王涯为榷茶使。
陈弘志被杖杀
元和十五年（八二0），宪宗暴卒，宫中传闻系宦官陈弘志所弑。太和九年（八三五）九月，弘志时任山南东（今湖北襄樊）监军，李训为文宗策划，召弘志入京，至青泥驿，令内侍齐抱真杖杀。
郑注出任凤翔节度使
太和九年（八三五）九月，翰林侍讲学士郑注求为凤翔节度使，宰相李固言以为不可。廿五日，以固言为山南西节度使；以郑注检校右仆射，充凤翔节度使。时李训虽因注而受宠任，及二人势位俱盛，训颇忌注，故出注于凤翔。其实欲待诛除宦官后，并诛郑注。
王守澄为左右神策观军容使
太和九年（八三五）九月廿六日，以右神策中尉王守澄为左、右神策观军容使，兼十二卫统军。李训、郑注为文宗策划，以虚名尊守澄，其实夺其兵权。
舒元舆、李训拜相
太和九年（八三五）九月廿七日，以御史中丞兼刑部侍郎舒元舆为刑部侍郎，兵部郎中知制诰、充翰林侍讲学士李训为礼部侍郎，二人并同平章事。仍命训三、二日一入翰林讲《易经》。时元舆为中丞，依附李训、郑注，凡二人所恶者、则为其弹劾；文宗亦惩李德裕、李宗闵各分朋党，以元舆孤寒新进，故擢为相。训起于流人，期年致位宰相，为文宗宠任。训或在中书，或在翰林院，天下大事皆决于训。宰相王涯等人承顺其旨，惟恐不及。自神策中尉、枢密使、诸卫将军，见训皆震栗，迎拜叩首。
王守澄被杀
太和九年（八三五）十月，李训、郑注密奏，请诛左右神策观军容使王守澄。九日，文宗遣中使李好古往守澄宅第，赐毒酒杀之。王守澄，籍贯不详。元和（八0六—八二0）中为武宁（今江苏徐州）监军，后召入朝。十五年正月，宪宗暴卒，守澄与神策中尉梁守谦等拥立穆宗，擢知枢密事。宝历二年（八二六）十一月，敬宗被弑，守澄与诸宦官定策，拥立文宗，弑绛王悟等，迁右神策中尉。荐引郑注于朝。文宗与宰相宋申锡谋诛宦官，守澄指使军吏豆卢著诬告申锡与漳王谋反，太和五年（八三一）贬宋申锡等。守澄专制朝政，后又将李训推荐于文宗，李训当政后，密谋诛宦官，擢仇士良以分守澄之权。九年九月，改任左右神策观军容使。遂赐死。赠扬州大都督。至此，元和逆党（陈弘志弑宪宗，王守澄等弑敬宗……）略尽。
擢用裴度、令狐楚、郑覃等
太和九年（八三五）九月，李训拜相，其所拔擢者，皆狂险之士。训为顺从人心，争取士大夫支持，十月廿八日，以东都留守裴度兼中书令。又以吏部尚书令狐楚为左仆射，刑部尚书郑覃为右仆射。度、楚、覃三人皆为累朝勋旧，众望所归，然遭牛党、李党所忌，置于散地。训皆荐引，使居高位。由此士大夫亦有望其真能中兴者。
王涯被杀
王涯，字广津，太原人，贞元八年（七九二）进士及第，登博学鸿词科，授蓝田尉。二十年十一月，迁翰林学士。元和三年（八0八），因覆策贤良方正举人事，触犯宰相李吉甫，贬虢州（今河南灵宝）司马。五年，入朝为吏部员外郎，累迁中书舍人。十年再入翰林为学士。十一年，拜中书侍郎、同平章事，居相位无所作为，十三年罢相为兵部侍郎。穆宗即位，出任东川（今四川三台）节度使，时吐蕃大举入犯，涯上疏建言联合回纥，遏制吐蕃之策。长庆三年（八二三）入朝为御史大夫。宝历二年（八二六）出任山南西（今陕西汉中）节度使。太和三年（八二九）再入朝为太常卿。奉诏制成《云韶乐》奏上。四年，领盐铁转运使，奏定淄青（今山东东平西北）铜铁冶金税额，收归盐铁司。七年七月，再拜为相，封代国公。九年，奏加茶税，兼江南榷茶使。九年十一月甘露之变，为宦官所杀，年七十岁。
王墦被杀
王墦，字鲁玉，元和五年（八一0）进士及第，累迁监察御史。长庆四年（八二四），擢职方郎中、知制诰。宝历元年（八二五）二月，转御史中丞，为宰相李逢吉所重，颇骄横。二年七月，出为河南尹，知东都铨选。太和二年（八二八）十月入朝为尚书右丞，历吏部侍郎、京兆尹等职。因诬告宰相宋申锡欲诛郑注事，得注信赖。六年八月出任浙西观察使。八年，为李训荐举入朝，再为尚书右丞。九年五月，迁户部尚书、判度支。十一月，李训谋诛宦官，授任河东（今山西太原南）节度使，使召募吏卒，临时不敢举兵，以图苟免，终于在其家中被捕。宦官杀之。
贾餗被杀
贾餗，字子美，河南府人。少孤，依从父浙东（今浙江绍兴）观察使贾全。元和（八0六—八二0）中举进士，登贤良方正制策甲科，授渭南（今陕西）尉。累迁考功员外郎、知制诰。长庆四年（八二四），出为常州刺史。太和元年（八二七）入朝，累迁中书舍人，礼部侍郎。掌贡举，取士多至名卿宰相，然刘蕡对策指斥宦官专权，餗畏宦官权势而不敢录取。八年，迁京兆尹兼御史大夫。九年四月，拜中书侍郎、同平章事。十一月甘露事变失败，餗易服潜逃民间，次日，自投神策军，宦官诬告其谋反，杀之。
路隋卒
路隋，字南式，阳平（今山东莘县）人。贞元（七八五—八0四）年间，举明经，授润州（今江苏镇江）录事参军。元和五年（八一0），擢左补阙、史馆修撰，累迁司勋员外郎。穆宗即位，迁翰林侍讲学士，著《六经法言》二十卷上奏，拜谏议大夫。与韦处厚同修《宪宗实录》。敬宗朝（八二四—八二五），拜中书舍人、翰林学士。文宗即位，擢翰林承旨。太和二年（八二八），拜同平章事、监修国史。奉诏修《穆宗实录》，重修《顺宗实录》。九年四月，李德裕贬官，隋不署奏状，为郑注所忌，出任镇海。卒年六十岁。著有《平淮西记》，已佚。
舒元舆被杀
舒元舆，江州（今江西九江）人，一说婺州东阳（今浙江）人。元和八年（八一三）举进士，历藩镇使府从事。入朝拜监察御史、刑部员外郎。太和五年（八三一），献文乞试效用，宰相李宗闵指斥浮躁，出为著作郎、分司东都（今河南洛阳）。时李训以母丧居东都，与元舆结为至交。及训入朝得势，召元舆为尚书郎，累迁御史中丞、刑部侍郎。九年九月，拜同平章事，密与李训等策划诛除宦官。十一月二十一日事败，易服单骑出逃，被神策军骑兵追杀。作有《牡丹赋》、《寻桃源画记》、诗《坊州按狱》等。
卢仝遇害而卒
太和九年（八三五）十一月廿一日，李训策动甘露事变失败，诗人卢仝留宿宰相王涯宅第，被误捕遇害。卢仝，号玉川子，济源（今河南）人，长期隐居东都，与韩愈、孟郊过从密切，终生未仕。作有《月蚀》诗，千言长篇，风格险怪，称为“玉川体”或“卢仝体”。有《卢仝诗集》二卷、《外集》一卷传世。
姚合编成《极玄集》
太和九年（八三五），姚合编成《极玄集》，收王维等二十一家诗一百首，今本存九十九首。
史料记载
文宗元圣昭献孝皇帝中太和九年（乙卯，公元八三五年） 
春，正月，乙卯，以王元逵为成德节度使。 
巢公凑薨，追赠齐王。 
郑注上言秦地有灾，宜兴役以禳之。辛卯，发左、右神策千五百人浚曲江及昆明池。 
三月，冀王絿薨。 
丙辰，以史元忠为卢龙节度使。 
初，李德裕为浙西观察使，漳王傅母杜仲阳坐宋申锡事放归金陵，诏德裕存处之。会德裕已离浙西，牒留后李蟾使如诏旨。至是，左承王璠、户部侍郎李汉奏德裕厚赂仲阳，阴结漳王，图为不轨。上怒甚，召宰相及璠、汉、郑注等面质之。璠、汉等极口诬之，路隋曰：“德裕不至有此。果如所言，臣亦应得罪！”言者稍息。夏，四月，以德裕为宾客分司。 
癸巳，以郑注守太仆卿，兼御史大夫，注始受之，仍举仓部员外郎李款自代曰：“加臣之罪，虽于理而无辜；在款之诚，乃事君而尽节。”时人皆哂之。 
丙申，以门下侍郎、同平章事路隋同平章事，充镇海节度使，趣之赴镇，不得面辞。坐救李德裕故也。 
初，京兆尹河南贾餗，性褊躁轻率，与李德裕有隙，而善于李宗闵、郑注。上巳，赐百官宴于曲江，故事，尹于外门下马，揖御史。餗恃其贵势，乘马直入，殿中侍御史杨俭、苏特与之争，餗骂曰：“黄面儿敢尔！”坐罚俸。餗耻之，求出，诏以为浙西观察使。尚未行，戊戌，以餗为中书侍郎、同平章事。 
庚子，制以曏日上初得疾，王涯呼李德裕奔问起居，德裕竟不至。又在西蜀征逋悬钱三十万缗，百姓愁困。贬德裕袁州长史。 
初，宋申锡获罪，宦官益横。上外虽包容，内不能堪。李训、郑注既得幸，揣知上意，训因进讲，数以微言动上。上见其才辩，意训可与谋大事，且以训、注皆因王守澄以进，冀宦官不之疑，遂密以诚告之。训、注遂以诛宦官为己任，二人相挟，朝夕计议，所言于上无不从，声势炟赫。注多在禁中，或时休沐，宾客填门，赂遗山积。外人但知训、注倚宦官擅作威福，不知其与上有密谋也。上之立也，右领军将军兴宁仇士良有功。王守澄抑之，由是有隙。训、注为上谋，进擢士良以分守澄之权。五月，乙丑，以士良为左神策中尉，守澄不悦。 
戊辰，以左丞王璠为户部尚书、判度支。 
京城讹言郑注为上合金丹，须小儿心肝，民间惊惧，上闻而恶之。郑注素恶京兆尹杨虞卿，与李训共构之，云此语出于虞卿家人。上怒，六月，下虞卿御史狱。注求为两省官，中书侍郎、同平章事李宗闵不许，注毁之于上。会宗闵救杨虞卿，上怒，叱出之。壬寅，贬明州刺史。 
左神策中尉韦元素、枢密使杨承和、王践言久居中用事，与王守澄争权不叶，李训、郑注因之出承和于西川，元素于淮南，践言于河东，皆为监军。秋，七月，甲辰朔，贬杨虞卿虔州司马。 
庚戌，作紫云楼于曲江。 
辛亥，以御史大夫李固言为门下侍郎、同平章事。李训、郑注为上画太平之策，以为当先除宦官，次复河、湟，次清河北，开陈方略，如指诸掌。上以为信然，宠任日隆。初，李宗闵为吏部侍郎，因附马都尉沈结女学士宋若宪、知枢密杨承和得为相。及贬明州，郑注发其事，壬子，再贬处州长史。著作郎、分司舒元舆与李训善，训用事，召为右司郎中，兼侍御史知杂，鞫杨虞卿狱。癸丑，擢为御史中丞。元舆，元褒之兄也。贬吏部侍郎李汉为汾州刺史，刑部侍郎萧浣为遂州刺史，皆坐李宗闵之党。是时李训、郑注连逐三相，威震天下，于是平生丝恩发怨无不报者。 
李训奏僧尼猥多，耗蠹公私。丁巳，诏所在试僧尼诵经不中格者，皆勒归俗。禁置寺及私度人。 
时人皆言郑注朝夕且为相，侍御史李甘扬言于朝曰：“白麻出，我必坏之于庭！”癸亥，贬甘封州司马。然李训亦忌注，不欲使为相，事竟寝。 
甲子，以国子博士李训为兵部郎中、知制诰，依前侍讲学士。 
贬左金吾大将军沈为邵州刺史。八月，丙子，又贬李宗闵潮州司户，赐宋若宪死。 
丁丑，以太仆卿郑注为工部尚书，充翰林侍讲学士。注好服鹿裘，以隐沦自处，上以师友待之。注之初得幸，上尝问翰林学士、户部侍郎李珏曰：“卿有郑注乎？亦尝与之言乎？”对曰：“臣岂特知其姓名，兼深知其为人。其人奸邪，陛下宠之，恐无益圣德。臣忝在近密，安敢与此人交通！”戊寅，贬珏江州刺史。再贬沈柳州司户。 
丙申，诏以杨承和庇护宋申易，韦元素、王践言与李宗闵、李德裕中外连结，受其赂遗。承和可驩州安置，元素可象州安置，践言可恩州安置，令所在锢送。杨虞卿、李汉、萧浣为朋党之首，贬虞卿虔州司户，汉汾州司马，浣遂州司马。寻遣使追赐承和、元素、践言死。时崔潭峻已卒，亦剖棺鞭尸。己亥，以前庐州刺史罗立言为司农少卿。立言赃吏，以赂结郑注而得之。郑注之入翰林也，中书舍人高元裕草制，言以医药奉君亲，注衔之。奏元裕尝出郊送李宗闵，壬寅，贬元裕阆州刺史。元裕，士廉之六世孙也。时注与李训所恶朝士，皆指目为二李之党，贬逐无虚日，班列殆空，廷中汹汹，上亦知之。训、注恐为人所摇，九月，癸卯朔，劝上下诏：“应与德裕、宗闵亲旧及门生故吏，今日以前贬黜之外，馀皆不问。”人情稍安。 
盐铁使王涯奏改江淮、岭南茶法，增其税。 
庚申，以凤翔节度使李听为忠武节度使，代杜悰。 
宪宗之崩也，人皆言宦官陈弘志所为。时弘志为山南东道监军，李训为上谋召之，至青泥驿，癸亥，封杖杀之。 
郑注求为凤翔节度使，门下侍郎、同平章事李固言不可。丁卯，以固言为山南西道节度使、注为凤翔节度使。李训虽因注得进，及势位俱盛，心颇忌注。谋欲中外协势以诛宦官，故出注于凤翔。其实俟既诛宦官，并图注也。注欲取名家才望之士为参佐，请礼部员外郎韦温为副使，温不可。或曰：“拒之必为患。”温曰：“择祸莫若轻。拒之止于远贬，从之有不测之祸。”卒辞之。 
戊辰，以右神策中尉、行右卫上将军、知内侍省事王守澄为左、右神策观军容使，兼十二卫统军。李训、郑注为上谋，以虚名尊守澄，实夺之权也。 
己巳，以御史中丞兼刑部侍郎舒元舆为刑部侍郎，兵部郎中知制诰、充翰林侍讲学士李训为礼部侍郎，并同平章事。仍命训三二日一入翰林讲《易》。元舆为中丞，凡训、注所恶者，则为之弹击，由是得为相。又上惩李宗闵、李德裕多朋党，以贾餗及元舆皆孤寒新进，故擢为相，庶其无党耳。训起流人，期年致位宰相，天子倾意任之。训或在中书，或在翰林，天下事皆决于训。而涯辈承顺其风旨，惟恐不逮。自中尉、枢密、禁卫诸将，见训皆震慴，迎拜叩首。壬申，以刑部郎中兼御史知杂李孝本权知御史中丞。孝本，宗室之子，依训、注得进。 
李听自恃勋旧，不礼于郑注。注代听镇凤翔，先遣牙将丹骏至军中慰劳，诬奏听在镇贪虐。冬，十月，乙亥，以听为太子太保、分司，复以杜悰为忠武节度使。郑注每自负经济之略，上问以富人之术，注无以对，乃请榷茶。于是以王涯兼榷茶使，涯知不可而不敢违，人甚苦之。 
郑注欲收僧尼之誉，固请罢沙汰，从之。 
李训、郑注密言于上，请除王守澄。辛巳，遣中使李好古就第赐鸩，杀之，赠扬州大都督。训、注本因守澄进，卒谋而杀之，人皆快守澄之受佞而疾训、注之阴狡，于是元和之逆党略尽矣。乙酉，郑注赴镇。 
庚子，以东都留守、司徒兼侍中裴度兼中书令，馀如故。李训所奖拔，率皆狂险之士，然亦时取天下重望认顺人心，如裴度、令狐楚、郑覃皆累朝耆俊，久为当路所轧，置之散地，训皆引居崇秩。由是士大夫亦有望其真能致太平者，不惟天子惑之也。然识者见其横甚，知将败矣。 
十一月，丙午，以大理卿郭行馀为邠宁节度使。癸丑，以河东节度使、同平章事李载义兼侍中。丁巳，以户部尚书、判度支王璠为河东节度使。戊午，以京兆尹李石为户部侍郎、判度支；以京兆少尹罗立言权知府事。石，神符之五世孙也。己未，以太府卿韩约为左金吾卫大将军。 
始，郑注与李训谋，至镇，选壮士数百，皆持白棓，怀其斧，以为亲兵。是月，戊辰，王守澄葬于浐水，注奏请入护葬事，因以亲兵自随。仍奏令内臣中尉以下尽集浐水送葬，注因阖门，令亲兵斧之，使无遗类。约既定，训与其党谋：“如此事成，则注专有其功，不若使行馀、璠以赴镇为名，多募壮士为部曲，并用金吾、台府吏卒，先期诛宦者，已而并注去之。”行馀、璠、立言、约及中丞李孝本，皆训素所厚也，故列置要地，独与是数人及舒元舆谋之，它人皆莫之知也。 
壬戌，上御紫宸殿。百官班定，韩约不报平安，奏称：“左金吾听事后石榴夜有甘露，臣递门奏讫。”因蹈舞再拜，宰相亦帅百官称贺。训、元舆劝上亲往观之，以承天贶，上许之。百官退，班于含元殿。日加辰，上乘软舆出紫宸门，升含元殿。先命宰相及两省官诣左仗视之，良久而还。训奏：“臣与众人验之，殆非真甘露，未可遽宣布，恐天下称贺。”上曰：“岂有是邪！”顾左、右中尉仇士良、鱼志弘帅诸宦者往视之。宦者既去，训遽召郭行馀、王璠曰：“来受敕旨！”璠股栗不敢前，独行馀拜殿下。时二人部曲数百，皆执兵立丹凤门外，训已先使人召之，令人受敕。独东兵入，邠宁兵竟不至。 
仇士良等至左仗视甘露，韩约变色流汗。士良怪之曰：“将军何为如是？”俄风吹幕起，见执兵者甚众，又闻兵仗声，士良等惊骇走出。门者欲闭之，士良叱之，关不得上。士良等奔诣上告变。训见之，遽呼金吾卫士曰：“来上殿卫乘舆者，人赏钱百缗！”宦官曰：“事急矣，请陛下还宫！”即举软舆，迎上扶升舆，决殿后罘罳，疾趋北出。训攀舆呼曰：“臣奏事未竟，陛下不可入宫！”金吾兵已登殿。罗立言帅京兆逻卒三百馀自东来，李孝本帅御史台从人二百馀自西来，皆登殿纵击，宦官流血呼冤，死伤者十馀人，乘舆迤逦入宣政门，训攀舆呼益急，上叱之，宦者郗志荣奋拳殴其胸，偃于地。乘舆即入，门随阖，宦者皆呼万岁，百官骇散出。训知事不济，脱从吏绿衫衣之，走马而出，扬言于道曰：“我何罪而窜谪！”人不之疑。王涯、贾餗、舒元舆还中书，相谓曰：“上且开延英，召吾属议之。”两省官诣宰相请其故，皆曰：“不知何事，诸公各自便！”士良等知上豫其谋，怨愤，出不逊语，上惭惧不复言。士良等命左、右神策副使刘泰伦、魏仲卿等各帅禁兵五百人，露刃出阁门讨贼。王涯等将会食，吏白：“有兵自内出，逢人辄杀！”涯等狼狈步走，两省及金吾吏卒千馀人填门争出。门寻阖，其不得出者六百馀人皆死。士良等分兵闭宫门，索诸司，讨贼党。诸司吏卒及民酤贩在中者皆死，死者又千馀人，横尸流血，狼籍涂地，诸司印及图籍、帷幕、器皿俱尽。又遣骑各千馀出城追亡者，又遣兵大索城中。舒元舆易服单骑出安化门，禁兵追擒之。王涯徒步至永昌里茶肆，禁兵擒入左军。涯时年七十馀，被以桎梏，掠治不胜苦，自诬服，称与李训谋行大逆，尊立郑注。王璠归长兴坊私第，闭门，以其兵自防。神策将至门，呼曰：“王涯等谋反，欲起尚书为相，鱼护军令致意！”璠喜，出见之。将趋贺再三，璠知见绐，涕泣而行，至左军，见王涯曰：“二十兄自反，胡为见引？”涯曰：“五弟昔为京兆尹，不漏言于王守澄，岂有今日邪！”璠俯首不言。又收罗立言于太平里，及涯等亲属奴婢，皆入两军系之。户部员外郎李元皋，训之再从弟也，训实与之无恩，亦执而杀之。故岭南节度使胡证，家巨富，禁兵利其财，托以搜贾餗入其家，执其子溵，杀之。又入左常侍罗让、詹事浑钅岁、翰林学士黎埴等家，掠其赀财，扫地无遗。钅岁，瑊之子也，坊市恶少年因之报私仇，杀人，剽掠百货。互相攻劫，尘埃蔽天。 
癸亥，百官入朝，日出，始开建福门，惟听以从者一人自随，禁兵露刃夹道。至宣政门，尚未开。时无宰相御史知班，百官无复班列。上御紫宸殿，问：“宰相何为不来？”仇士良曰：“王涯等谋反系狱。”因以涯手状呈上，召左仆射令狐楚、右仆射郑覃等升殿示之。上悲愤不自胜，谓楚等曰：“是涯手书乎？”对曰：“是也！”“诚如此，罪不容诛！”因命楚、覃留宿中书，参决机务。使楚草制宣告中外。楚叙王涯、贾餗反事浮泛，仇士良等不悦，由是不得为相。时坊市剽掠者犹未止，命左、右神策将杨镇、靳遂良等各将五百人分屯通衢，击鼓以警之，斩十馀人，然后定。贾餗变服潜民间经宿，自知无所逃，素服乘驴诣兴安门，自言：“我宰相贾餗也，为奸人所污，可送我诣两军！”门者执送西军。李孝本改衣绿，犹服金带，以帽鄣面，单骑奔凤翔，至咸阳西，追擒之。 
甲子，以右仆射郑覃同平章事。 
李训素与终南僧宗密善，往投之。宗密欲剃其发而匿之，其徒不可。训出山，将奔凤翔，为盩厔镇遏使宋楚所擒，械送京师。至昆明池，训恐至军中更受酷辱，谓送者曰：“得我者则富贵矣！闻禁兵所在搜捕，汝必为所夺，不若取我首送之！”送者从之，斩其首以来。 
乙丑，以户部侍郎、判度支李石同平章事，仍判度支。前河东节度使李载义复旧任。左神策出兵三百人，以李训首引王涯、王璠、罗立言、郭行馀；右神策出兵三百人，拥贾餗、舒元舆、李孝本献于庙社，徇于两市。命百官临视，腰斩于独柳之下，枭其首于兴安门外。亲属无问亲疏皆死，孩稚无遗，妻女不死者没为官婢。百姓观者怨王涯榷茶，或诟詈，或投砾击之。 
臣光曰：“论者皆谓涯、餗有文学名声，初不知训、注之谋，横罹覆族之祸，愤叹其冤。臣独以为不然。夫颠危不扶，焉用彼相！涯、餗安高位，饱重禄；训、注小人，穷奸究险，力取将相。涯、餗与之比肩，不以为耻；国家危殆，不以为忧。偷合苟容，日复一日，自谓得保身之良策，莫我如也。若使人人如此而无祸，则奸臣孰不愿之哉！一旦祸生不虞，足折刑剭，盖天诛之也，士良安能族之哉！ 
王涯有再从弟沐，家于江南，老且贫。闻涯为相，跨驴诣之，欲求一簿、尉。留长安二岁馀，始得一见，涯待之殊落莫。久之，沐因嬖奴以道所欲，涯许以微官，自是旦夕造涯之门以俟命；及涯家被收，沐适在其第，与涯俱腰斩。舒元舆有族子守谦，愿而敏，元舆爱之，从元舆者十年，一旦忽以非罪怒之，日加谴责，奴婢亦薄之。守谦不自安，求归江南，元舆亦不留，守谦悲叹而去。夕，至昭应，闻元舆收族，守谦独免。 
是日，以令狐楚为盐铁转运使，左散骑常侍张仲方权知京兆尹。时数日之间，杀生除拜，皆决于两中尉，上不豫知。 
初，王守澄恶官者田全操、刘行深、周元稹、薛士干、似先义逸、刘英誗等，李训、郑注因之遣分诣盐州、灵武、泾原、夏州、振武、凤翔巡边，命翰林学士顾师邕为诏书赐六道，使杀之。会训败，六道得诏，皆废不行。丙寅，以师邕为矫诏，下御史狱。 
先是，郑注将亲兵五百，已发凤翔，至扶风。扶风令韩辽知其谋，不供具，携印及吏卒奔武功。注知训已败，复还凤翔。仇士良等使人赍密敕授凤翔监军张仲清令取注，仲清惶惑，不知所为。押牙李叔说仲清曰：“叔和为公以好召注，屏其从兵，于坐取之，事立定矣！”仲清从之，伏甲以待注。注恃其兵卫，遂诣仲清。叔和稍引其从兵，享之于外，注独与数人入。既啜茶，叔和抽刀斩注，因闭外门，悉诛其亲兵。乃出密赦，宣示将士，遂灭注家，并杀副使钱可复、节度判官卢简能、观察判官萧杰、掌书记卢弘茂等及其枝党，死者千馀人。可复，徽之子；简能，纶之子；亻桀，俛之弟也。朝廷未知注死，丁卯，诏削夺注官爵，令邻道案兵观变。以左神策大将军陈君弈为凤翔节度使。戊辰夜，张仲清遣李叔和等以注首入献，枭于兴安门，人情稍安，京师诸军始各还营。 
诏将士讨贼有功及娖队者，官爵赐赉各有差。右神策军获韩约于崇义坊，己巳，斩之。仇士良等各进阶迁官有差。自是天下事皆决于北司，宰相行文书而已。宦官气益盛，迫胁天子，下视宰相，陵暴朝士如草芥。每延英议事，士良等动引训、注折宰相。郑覃、李石曰：“训、注诚为乱首，但不知训、注始因何人得进？”宦者稍屈，缙绅赖之。时中书惟有空垣破屋，百物皆阙。江西、湖南献衣粮百二十分，充宰相召募从人。辛未，李石上言：“宰相若忠正无邪，神灵所祐，纵遇盗贼，亦不能伤。若内怀奸罔，虽兵卫甚设，鬼得而诛之。臣愿竭赤心以报国，止循故事，以金吾卒导从足矣。其两道所献衣粮，并乞停寝。”从之。 
十二月，壬申朔，顾师邕流儋州，至商山，赐死。 
榷茶使令狐楚奏罢榷茶，从之。 
度支奏籍郑注家赀，得绢百馀万匹，他物称是。 
庚辰，上问宰相：“坊市安未？”李石对曰：“渐安。然比日寒冽特甚，盖刑杀太过所致。”郑覃曰：“罪人周亲前已皆死，其馀殆不足问。”时宦官深怨李训等，凡与之有瓜葛亲，或暂蒙奖引者，诛贬不已，故二相言之。 
李训、郑注既诛，召六道巡边使。田全操追忿训、注之谋，在道杨言：“我入城，凡儒服者，无贵贱当尽杀之！”癸未，全操等乘驿疾驱入金光门，京城讹言有寇至，士民惊噪纵横走，尘埃四起。两省诸司官闻之，皆奔散，有不及束带袜而乘马者。郑覃、李石在中书，顾吏卒稍稍逃去。覃谓石曰：“耳目颇异，宜且出避之！”石曰：“宰相位尊望重，人心所属，不可轻也！今事虚实未可知，坚坐镇之，庶几可定。若宰相亦走，则中外乱矣。且果有祸乱，避亦不免！”覃然之。石坐视文案，沛然自若。敕使相继传呼：“闭皇城诸司门！”左金吾大将军陈君赏帅其众立望仙门下，谓敕使曰：“贼至，闭门未晚，请徐观其变，不宜示弱！”至晡后乃定。是日，坊市恶少年皆衣绯皁，持弓刀北望，见皇城门闭，即欲剽掠，非石与君赏镇之，京城几再乱矣。时两省官应入直者，皆与其家人辞诀。 
甲申，敕罢修曲江亭馆。 
丁亥，诏：“逆人亲党，自非前已就戮及指名收捕者，馀一切不问。诸司官吏虽为所胁从，涉于诖误，皆赦之。他人毋得妄相告言及相恐惕。见亡匿者，勿复追捕，三日内各听自归本司。”时禁军暴横，京兆尹张仲方不敢诘，宰相以其不胜任，出为华州刺史，以司农卿薛元赏代之。元赏常诣李石第，闻石方坐听事与一人争辩甚喧，元赏使觇之，云有神策军将诉事。元赏趋入，责石曰：“相公辅佐天子，纪纲四海。今近不能制一军将，使无礼如此，何以镇服四夷！”即趋出上马，命左右擒军将，俟于下马桥，元赏至，则已解衣跽之矣。其党诉于仇士良，士良遣宦者召之曰：“中尉屈大尹。”元赏曰：“属有公事，行当继至。”遂杖杀之。乃白服见士良，士良曰：“痴书生何敢杖杀禁军大将！”元赏曰：“中尉大臣也，宰相亦大臣也，宰相之人若无礼于中尉，如之何？中尉之人无礼于宰相，庸可恕乎！中尉与国同体，当为国惜法，元赏已囚服而来，惟中尉死生之！”士良知军将已死，无可如何，乃呼酒与元赏欢饮而罢。初，武元衡之死，诏出内库弓矢、陌刀给金吾仗，使卫从宰相，至建福门而退。至是，悉罢之。